ขอความกรุณาหน่วยงานที่เกี่ยวข้องช่วยดำเนินการติดตั้งคันชะลอความเร็วบริเวณปากซอยวิภาวดีรังสิต 60 แยก 18-1-6-2-8 และปากซอยแยก 18-1-6-2-6 เพื่อบรรเทาความเดือดร้อนจากการที่มีจักรยานยนต์จำนวนมากมาใช้เส้นทางนี้เป็นทางลัดไปออกซอยใหญ่ ซึ่งมีพวกที่ใช้ความเร็วสูงเกินกฎหมายกำหนด และไม่สนใจที่จะระมัดระวังการเข้าออกของคนในหมู่บ้าน ประกอบกับถนนในหมู่บ้านค่อนข้างแคบ รถยนต์สวนกันยังลำบาก แต่มีจักรยานยนต์พลุกพล่านทำให้เกิดอุบัติเหตุเป็นประจำ สร้างความเดือดร้อนรำคาญให้กับคนในหมู่บ้านโดยเฉพาะบ้านที่เป็นทางผ่าน เรื่องนี้ได้ร้องเรียนตั้งแต่ปี 59 ทุกปีเรื่อยมา เริ่มจากยื่นหนังสือที่เขตหลักสี่ แจ้งผ่านเว็บศูนย์ร้องทุกข์ กทม. และโทร 1555 รวมถึงผ่านทางไลน์ฟองดูว์ต่างๆ ทุกช่องทางแล้วแต่ไม่มีหน่วยงานใดเข้ามาช่วยแก้ไขดูแลบรรเทาความเดือดร้อน